CELEX: 31981R3488
Language: el
Date: 1981-12-07 00:00:00
Title: Κανονισμός (EOK) αριθ. 3488/81 τής Επιτροπής τής 7ης Δεκεμβρίου 1981 περί καθορισμού ορισμένων συντελεστών πού εφαρμόζονται στά σιτηρά τά οποία εξάγονται υπό μορφή ορισμένων οινοπνευματωδών ποτών

Avis juridique important

|

31981R3488

Κανονισμός (EOK) αριθ. 3488/81 τής Επιτροπής τής 7ης Δεκεμβρίου 1981 περί καθορισμού ορισμένων συντελεστών πού εφαρμόζονται στά σιτηρά τά οποία εξάγονται υπό μορφή ορισμένων οινοπνευματωδών ποτών  

Επίσημη Εφημερίδα αριθ. L 352 της 08/12/1981 σ. 0019 - 0020 Ισπανική ειδική έκδοση: Κεφάλαιο 03 τόμος 23 σ. 0209  Πορτογαλική ειδική έκδοση : Κεφάλαιο 03 τόμος 23 σ. 0209 

***** ΚΑΝΟΝΙΣΜΟΣ (ΕΟΚ) αριθ. 3488/81 ΤΗΣ ΕΠΙΤΡΟΠΗΣ  της 7ης Δεκεμβρίου 1981  περί καθορισμού ορισμένων συντελεστών που εφαρμόζονται στα σιτηρά τα οποία εξάγονται υπό μορφή ορισμένων οινοπνευματωδών ποτών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1949/81 (2), και ιδίως το άρθρο 16 παράγραφος 6,  τον κανονισμό (ΕΟΚ) αριθ. 1188/81 του Συμβουλίου της 28ης Απριλίου 1981 περί θεσπίσεως γενικών κανόνων για τη χορήγηση προσαρμοσμένων επιστροφών για τα σιτηρά που εξάγονται υπό μορφή ορισμένων οινοπνευματωδών ποτών καθώς και των κριτηρίων καθορισμού του ύψους αυτών, και περί τροποποιήσεως του κανονισμού (ΕΟΚ) αριθ. 3035/80 όσον αφορά ορισμένα προϊόντα που δεν υπάγονται στο παράρτημα ΙΙ της συνθήκης (3), και ιδίως το άρθρο 12,  Εκτιμώντας:  ότι το άρθρο 9 παράγραφος 1 του κανονισμού (ΕΟΚ) αριθ. 1188/81 προβλέπει ότι, κατόπιν αιτήσεως του ενδιαφερομένου, τα σιτηρά που τίθενται υπό έλεγχο από 1ης Αυγούστου 1973, δύνανται να τύχουν επιστροφών·  ότι οι ποσότητες σιτηρών στις οποίες εφαρμόζεται η επιστροφή είναι, κατ' εφαρμογή του άρθρου 3 παράγραφος 1 του κανονισμού (ΕΟΚ) αριθ. 1188/81, οι ποσότητες σιτηρών που τίθενται υπό έλεγχο και οι οποίες πολλαπλασιάζονται επί συντελεστή που καθορίζεται κατ' ετος από το ενδιαφερόμενο Κράτος μέλος· ότι ο εν λόγω συντελεστής εκφράζει την υφισταμένη σχέση για τα σχετικά οινοπνευματώδη ποτά, μεταξύ των συνολικών εξαχθεισών ποσοτήτων και των συνολικών ποσοτήτων του σχετικού οινοπνευματώδους ποτού που έχουν διατεθεί στο εμπόριο· ότι πρέπει, μετά τις πληροφορίες που παρέχουν τα Κράτη μέλη κατ' εφαρμογή του άρθρου 15 παράγραφος 4 του κανονισμού (ΕΟΚ) αριθ. 1842/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3487/81 (5), να καθορισθούν οι συντελεστές για τις περιόδους από 1ης Αυγούστου 1973 μέχρι 31ης Ιουλίου 1981· ότι το άρθρο 3 παράγραφος 3 του κανονισμού (ΕΟΚ) αριθ. 1188/81 προβλέπει ότι ο συντελεστής δύναται να διαφοροποιηθεί σε σχέση με τα χρησιμοποιηθέντα σιτηρά·  ότι από τον κανονισμό (ΕΟΚ) αριθ. 3233/81 της Επιτροπής (6) καθορίζεται για καθεμία από τις ως άνω περιόδους ένας συντελεστής για την κριθή που έχει μεταποιηθεί σε βύνη και χρησιμοποιείται στο Ηνωμένο Βασίλειο για την παρασκευή του «malt whisky»· ότι μετά τα συμπληρωματικά στοιχεία που παρασχέθηκαν πρόσφατα στην Επιτροπή, πρέπει να καθορισθούν για τις ίδιες περιόδους όλοι οι άλλοι συντελεστές·  ότι το άρθρο 3 παράγραφος 2 δεύτερη περίπτωση του κανονισμού (ΕΟΚ) αριθ. 1188/81 προβλέπει ότι ο συντελεστής προσαρμόζεται αν η προβλεπομένη εξέλιξη των εξαγωγών των σχετικών οινοπνευματωδών ποτών ενός από τα ενδιαφερόμενα Κράτη μέλη παρουσιάζει τάση προς αισθητή μεταβολή· ότι μία τέτοια εκτίμηση δύναται να γίνει αφού ληφθεί υπόψη περίοδος αναφοράς επαρκώς μακρά, προκειμένου να εξαλειφθούν ασήμαντες βραχείες διακυμάνσεις· ότι μία περίοδος έξι ετών προ του εν λόγω έτους φαίνεται να πληροί την προϋπόθεση αυτή· ότι επί πλέον μία ετήσια διαφορά μικρότερη του 1 % μεταξύ των αντιστοίχων εξελίξεων των εξαγωγών και των συνολικών εμπορευσίμων ποσοτήτων δεν δύναται να παρουσιάζει τάση προς αισθητή μεταβολή·  ότι ενδείκνυται να προσαρμοστούν κατά τέτοιο τρόπο ορισμένοι συντελεστές, ώστε να λαμβάνεται υπόψη η τάση προς αύξηση των εξαγωγών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την εφαρμογή του άρθρου 9 του κανονισμού (ΕΟΚ) αριθ. 1188/81, οι συντελεστές που αναφέρονται στο άρθρο 3 του εν λόγω κανονισμού εφαρμόζονται στα σιτηρά που χρησιμοποιούνται:  - στο Ηνωμένο Βασίλειο για την παρασκευή του «grain whisky»,  - στην Ιρλανδία για την παρασκευή του «Irish whiskey»,  καθορίζονται σύμφωνα με το παράρτημα.  Άρθρο 2  Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Δεκεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 198 της 20. 7. 1981, σ. 2.  (3) ΕΕ αριθ. L 121 της 5. 5. 1981, σ. 3.  (4) ΕΕ αριθ. L 183 της 3. 7. 1981, σ. 10.  (5) Βλέπε σ. 18 της παρούσας Επίσημης Εφημερίδας.  (6) ΕΕ αριθ. L 325 της 13. 11. 1981, σ. 20.  ΠΑΡΑΡΤΗΜΑ  1.2,4.5,7 //   //   //   //   //  Συντελεστής εφαρμοζόμενος στην Ιρλανδία   // Συντελεστής εφαρμοζόμενος στο  Ηνωμένο Βασίλειο  //   // Συντελεστής εφαρμοζόμενος  // Συντελεστής εφαρμοζόμενος 1.2.3.4.5.6 //   //   //   //  //   //   // Περίοδος εφαρμογής   //  στην κριθή  που χρησιμοποιείται  στην παρασκευή  «Irish whiskey»,  κατηγορία Β (1)   // στήν κριθή που έχει  μεταποιηθεί σε βύνη  και χρησιμοποιείται  στην παρασκευή  «Irish whiskey»,  κατηγορία Α   // στά σιτηρά  που χρησιμοποιούνται  στην παρασκευή  «Irish whiskey»,  κατηγορία Α   // στήν κριθή  που χρησιμοποιείται  στην παρασκευή  «grain whisky» (1)   // στά άλλα σιτηρά  που χρησιμοποιούνται  στην παρασκευή  «grain whisky»  //   // 1  // 2  // 3  // 4  // 5  //   //  //   //   //   //   // 1. 8. 1973 - 31. 7. 1974  // 0,121  // 0,251  // 0,253  // 0,688  // 0,696  // 1. 8. 1974 - 31. 7. 1975  // 0,198  // 0,418  // 0,413  // 0,666  // 0,678  // 1. 8. 1975 - 31. 7. 1976  // 0,253  // 0,529  // μ.κ.  // 0,678  // 0,554  // 1. 8. 1976 - 31. 7. 1977  // 0,212  // 0,441  // μ.κ.  // 0,586  // 0,360  // 1. 8. 1977 - 31. 7. 1978  // 0,241  // 0,499  // μ.κ.  // 0,452  // 0,103  // 1. 8. 1978 - 31. 7. 1979  // 0,203  // 0,422  // μ.κ.  // 0,507  // μ.κ.  // 1. 8. 1979 - 31. 7. 1980  // 0,210  // 0,438  // μ.κ.  // 0,348  // μ.κ.  // 1. 8. 1980 - 31. 7. 1981  // 0,239  // 0,409  // μ.κ.  // 0,503  // 0,052  //   //   //   //   //  //  (1) Συμπεριλαμβανομένης της κριθής που έχει μεταποιηθεί σε βύνη.  μ.κ. = μη καθοριζόμενα· εφαρμοζόμενος συντελεστής = 0.